CELEX: 32020D0388
Language: hr
Date: 2020-03-06 00:00:00
Title: Provedbena Odluka Komisije (EU) 2020/388 оd 6. ožujka 2020. o utvrđivanju pravila za primjenu Direktive Vijeća 90/428/EEZ u pogledu odstupanja od pravila konjičkih natjecanja i izmjeni Odluke Komisije 2009/712/EZ u pogledu upućivanja na zootehničko zakonodavstvo (priopćeno pod brojem dokumenta C(2020) 1269) (Tekst značajan za EGP)

10.3.2020   
               
               
                  HR
               
               
                  Službeni list Europske unije
               
               
                  L 73/19
               
            
         PROVEDBENA ODLUKA KOMISIJE (EU) 2020/388
         оd 6. ožujka 2020.
         o utvrđivanju pravila za primjenu Direktive Vijeća 90/428/EEZ u pogledu odstupanja od pravila konjičkih natjecanja i izmjeni Odluke Komisije 2009/712/EZ u pogledu upućivanja na zootehničko zakonodavstvo
         
            
               (priopćeno pod brojem dokumenta C(2020) 1269)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 90/428/EEZ od 26. lipnja 1990. o prometu kopitarima namijenjenima natjecanjima i određivanju uvjeta za sudjelovanje na natjecanjima (1), a posebno njezin članak 4. stavak 3.,
         budući da:
         
                     (1)
                  
                  
                     Člankom 3. Direktive 90/428/EEZ utvrđeno je da pravila za natjecanje moraju u pogledu sudjelovanja na natjecanjima osigurati nediskriminiranost između kopitara registriranih u državi članici u kojoj se natjecanje održava i kopitara registriranih u drugim državama članicama.
                  
               
                     (2)
                  
                  
                     Člankom 4. stavkom 2. Direktive 90/428/EEZ utvrđena su dva odstupanja od obveza nediskriminacije utvrđenih u članku 3. te direktive. Prvim se izuzimaju određene vrste natjecanja i priredbi, a drugim se omogućuje državama članicama da za zaštitu, razvoj i poboljšanje uzgoja rezerviraju određeni postotak od novčane nagrade i dobiti od natjecanja. Ako država članica namjerava primijeniti prvo odstupanje, o toj namjeri i o obrazloženju mora obavijestiti ostale države članice i javnost. Ako država članica namjerava primijeniti drugo odstupanje, mora drugim državama članicama i javnosti dostaviti kriterije za raspodjelu tih sredstava.
                  
               
                     (3)
                  
                  
                     Odluka Komisije 2009/712/EZ (2) sadržava predloške obrazaca za dostavljanje informacija potrebnih ako se želi primijeniti odstupanja predviđena člankom 4. stavkom 2. Direktive 90/428/EEZ. Ova se Odluka stavlja izvan snage od 21. travnja 2021. Delegiranom uredbom Komisije (EU) 2019/2035 (3). Praksa je pokazala da su informacije koje pružaju države članice često zastarjele, a u mnogim slučajevima zbog jezičnih ograničenja nadležna tijela i javnost u drugim državama članicama ne mogu pristupiti njihovu sadržaju. Zbog netransparentne primjene odstupanja dolazi do pritužbi pogođenih pojedinaca i cijelih segmenata konjičke zajednice. Kako bi države članice i javnost bili točno i pravodobno informirani o korištenju odstupanja iz članka 4. stavka 2. Direktive 90/428/EEZ, nužno je utvrditi revidirane modele informativnih internetskih stranica i propisati da su države članice dužne ažurirati informacije pružene u skladu s člankom 4. stavkom 2. Direktive 90/428/EEZ u što kraćim intervalima.
                  
               
                     (4)
                  
                  
                     Radi jasnoće, pravne sigurnosti i pojednostavnjenja potrebno je izbrisati modele informativnih internetskih stranica definirane u odjeljcima II. i III. poglavlja 2. Priloga II. Odluci 2009/712/EZ.
                  
               
                     (5)
                  
                  
                     U poglavlju 2. Priloga I. Odluci 2009/712/EZ navedene su direktive Vijeća 77/504/EEZ (4) (zamijenjena direktivom Vijeća 2009/157/EZ (5)), 88/661/EEZ (6), 89/361/EEZ (7) i 90/427/EEZ (8), kao i Direktiva 90/428/EEZ. Direktive 2009/157/EZ, 88/661/EEZ, 89/361/EEZ i 90/427/EEZ stavljene su izvan snage 1. studenoga 2018. Uredbom (EU) 2016/1012 Europskog parlamenta i Vijeća (9). Radi jasnoće, pravne sigurnosti i pojednostavnjenja, upućivanja na te direktive trebalo bi izbrisati. Budući da se ovom Odlukom utvrđuju novi modeli informativnih internetskih stranica u vezi s primjenom odstupanja predviđenih člankom 4. stavkom 2. Odluke 2009/712/EZ, trebalo bi izbrisati i upućivanje na Direktivu 90/428/EEZ. Poglavlje 2. Priloga I. trebalo bi stoga izbrisati.
                  
               
                     (6)
                  
                  
                     Uredbom (EU) 2016/1012 propisano je da države članice izrađuju i ažuriraju popis uzgojnih udruženja i uzgojnih organizacija koje su njihova nadležna tijela priznala u skladu s člankom 4. stavkom 3. te uredbe i koje provode barem jedan uzgojni program odobren u skladu s člankom 8. stavkom 3. te uredbe. Osim toga, Uredbom (EU) 2016/1012 propisano je da su države članice dužne objaviti taj popis.
                  
               
                     (7)
                  
                  
                     Provedbenom uredbom Komisije (EU) 2017/716 (10) utvrđuju se predlošci obrazaca za pružanje informacija koje treba navesti na popisu priznatih uzgojnih udruženja i uzgojnih organizacija iz članka 7. Uredbe (EU) 2016/1012. Budući da se Provedbena uredba (EU) 2017/716 primjenjuje od 1. studenoga 2018., predlošci obrazaca utvrđeni u toj uredbi trebaju se upotrebljavati umjesto onih utvrđenih u odjeljku I. poglavlja 2. Priloga II. Odluci 2009/712/EZ.
                  
               
                     (8)
                  
                  
                     Poglavlje 2. Priloga II. Odluci 2009/712/EZ trebalo bi izbrisati jer se obrasci iz odjeljaka I., II. i III. te Odluke zamjenjuju predlošcima obrazaca iz Provedbene uredbe (EU) 2017/716 odnosno iz ove Odluke.
                  
               
                     (9)
                  
                  
                     U naslovu Odluke 2009/712/EZ upućuje se na zootehničko zakonodavstvo, a u članku 1. stavku 1. točki (b) na zootehničke objekte. Budući da su nakon stupanja na snagu uredbi (EU) 2016/1012 i 2017/716 takva upućivanja zastarjela, trebalo bi izbrisati riječi „i zootehničko” u naslovu odluke 2009/712/EZ te točku (b) članka 1. stavka 1. te odluke.
                  
               
                     (10)
                  
                  
                     Odluku 2009/712/EZ trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Odlukom u skladu su s mišljenjem Stalnog odbora za zootehniku,
                  
               DONIJELA JE OVU ODLUKU:
         
            Članak 1.
            
               1.   Najkasnije do 1. travnja 2020. države članice dužne su uspostaviti informativne internetske stranice kako bi drugim državama članicama i javnosti učinile dostupnim, u elektroničkom obliku, sljedeće:
               
                           (a)
                        
                        
                           svoju namjeru da iskoriste mogućnost odstupanja predviđenog u prvoj alineji članka 4. stavka 2. Direktive 90/428/EEZ, kao i obrazloženje tog odstupanja;
                        
                     
                           (b)
                        
                        
                           načela za distribuciju sredstava iz druge alineje članka 4. stavka 2. Direktive 90/428/EEZ.
                        
                     
            
               2.   Informativne internetske stranice iz stavka 1. moraju biti izrađene u skladu s modelima iz Priloga I. odnosno iz Priloga II. te s uputama iz Priloga III.
            
            
               3.   Država članica obavješćuje Komisiju o internetskoj adresi svojih informativnih stranica.
            
            
               4.   Države članice dužne su osigurati ažuriranje informacija iz stavka 1. točaka (a) i (b):
               
                           (a)
                        
                        
                           najmanje jednom godišnje, prije 31. prosinca, za ona konjička natjecanja i priredbe obuhvaćene odstupanjem predviđenim u prvoj alineji članka 4. stavka 2. Direktive 90/428/EEZ koji će se organizirati u idućoj godini;
                        
                     
                           (b)
                        
                        
                           kad god se promijene načela za distribuciju sredstava iz druge alineje članka 4. stavka 2. Direktive 90/428/EEZ.
                        
                     
         
         
            Članak 2.
            S učinkom od 1. travnja 2020. Odluka 2009/712/EZ mijenja se kako slijedi:
            
                        (1)
                     
                     
                        u naslovu tog akta brišu se riječi „i zootehničkim”;
                     
                  
                        (2)
                     
                     
                        u članku 1. stavku 1. briše se točka (b);
                     
                  
                        (3)
                     
                     
                        u prilogu I. briše se poglavlje 2.;
                     
                  
                        (4)
                     
                     
                        u prilogu II. briše se poglavlje 2.;
                     
                  
         
            Članak 3.
            Ova je Odluka upućena državama članicama.
         
         
            Sastavljeno u Bruxellesu 6. ožujka 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 224, 18.8.1990., str. 60.
         
         
            (2)  Odluka Komisije 2009/712/EZ od 18. rujna 2009. o provođenju Direktive Vijeća 2008/73/EZ u pogledu informativnih internetskih stranica koje sadrže popise objekata i laboratorija koje su države članice odobrile u skladu s veterinarskim i zootehničkim zakonodavstvom Zajednice (SL L 247, 19.9.2009., str. 13.).
         
            (3)  Delegirana uredba Komisije (EU) 2019/2035 od 28. lipnja 2019. o dopuni Uredbe (EU) 2016/429 Europskog parlamenta i Vijeća u pogledu pravila za objekte u kojima se drže kopnene životinje i valionice te u pogledu pravila o sljedivosti određenih držanih kopnenih životinja i jaja za valjenje (SL L 314, 5.12.2019., str. 115.).
         
            (4)  Direktiva Vijeća 77/504/EEZ od 25. srpnja 1977. o čistokrvnim uzgojno valjanim govedima (SL L 206, 12.8.1977., str. 8.).
         
            (5)  Direktiva Vijeća 2009/157/EZ od 30. studenoga 2009. o uzgojno valjanim govedima čistih pasmina (SL L 323, 10.12.2009., str. 1.).
         
            (6)  Direktiva Vijeća 88/661/EEZ od 19. prosinca 1988. o zootehničkim standardima koji se primjenjuju na uzgojno valjane svinje (SL L 382, 31.12.1988., str. 36.).
         
            (7)  Direktiva Vijeća 89/361/EEZ od 30. svibnja 1989. o uzgojno valjanim ovcama i kozama čistih pasmina (SL L 153, 6.6.1989., str. 30.).
         
            (8)  Direktiva Vijeća 90/427/EEZ od 26. lipnja 1990. o zootehničkim i genealoškim uvjetima koji uređuju trgovinu kopitarima unutar Zajednice (SL L 224, 18.8.1990., str. 55.).
         
            (9)  Uredba (EU) 2016/1012 Europskog parlamenta i Vijeća od 8. lipnja 2016. o zootehničkim i genealoškim uvjetima za uzgoj uzgojno valjanih životinja čistih pasmina, uzgojno valjanih hibridnih svinja i njihovih zametnih proizvoda i trgovinu njima kao i za njihov ulazak u Uniju te o izmjeni Uredbe (EU) br. 652/2014, direktiva Vijeća 89/608/EEZ i 90/425/EEZ i stavljanju izvan snage određenih akata u području uzgoja životinja („Uredba o uzgoju životinja”) (SL L 171, 29.6.2016., str. 66.).
         
            (10)  Provedbena uredba Komisije (EU) 2017/716 оd 10. travnja 2017. o utvrđivanju pravila za primjenu Uredbe (EU) 2016/1012 Europskog parlamenta i Vijeća u pogledu modela obrazaca za pružanje informacija koje treba navesti na popisu priznatih uzgojnih udruženja i uzgojnih organizacija (SL L 109, 26.4.2017., str. 1.).
      
      
         
            PRILOG I.
            Konjička natjecanja i priredbe na koje se primjenjuje odstupanje od načela nediskriminacije iz članka 3. Direktive 90/428/EEZ
            
                        Država članica/
                        Službeni jezik
                     
                     
                        
                           (umetnuti ime države članice EU-a)
                        
                     
                     
                        Godina/
                        Službeni jezik
                     
                     
                        
                           (umetnuti gggg. u kojoj će se održati konjičko natjecanje/priredba)
                        
                     
                  
                        Konjičko natjecanje ili priredba/Službeni jezik
                        
                     
                     
                        Broj natjecanja/priredbi na koje se primjenjuje odstupanje iz članka 4. stavka 2. prve alineje Direktive 90/428/EEZ/Službeni jezik
                     
                     
                        Obrazloženje/Službeni jezik
                        
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            PRILOG II.
            Načela za distribuciju sredstava za zaštitu, razvoj i unapređenje uzgoja
            
                        Država članica/
                        Službeni jezik
                     
                     
                        
                           (umetnuti ime države članice)
                        
                     
                     
                        Verzija
                        Službeni jezik
                     
                     
                        
                           (upisati datum u formatu dd.mm.gggg.)
                        
                     
                  
                        Vrsta konjičkog natjecanja ili priredbe/Službeni jezik
                        
                     
                     
                        Načela za distribuciju sredstava za zaštitu, razvoj i unapređenje uzgoja (druga alineja članka 4. stavka 2. Direktive 90/428/EEZ) Službeni jezik
                        
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            PRILOG III.
            
               1.   
               
                  U zaglavlju svake informativne internetske stranice navodi se ime države članice te ili godina održavanja za konjičke priredbe navedene u Prilogu I. ili predmetna verzija s formatom dd.mm.gggg za popis načelâ iz Priloga II.
               
            
            
               2.   
               
                  Naslov svake informativne internetske stranice mora biti na engleskom jeziku i na službenom jeziku ili jezicima države članice.
               
            
            
               3.   
               
                  Informacije se navode što logičnijim redoslijedom.